|  |  |
| --- | --- |
| **Deltagere:** | **Erling Johansen (EJ) – Anders B. Nielsen (ABN) - Frank Petersen (FP) Dorthe Lauridsen (DL) – Henrik Schou Madsen (HSM)** |
| **Afbud:** | **Allan Carlsen (AC) - Jeppe Nørgaard (JN)** |
| **Referent:** | **Henrik Schou Madsen (HSM)** |

|  |  |
| --- | --- |
| **Beslutningsprotokol:** | **Ansvar** |
| **401 Velkomst og godkendelse af dagsorden.*** EJ bød velkommen, og da der ikke var kommentarer til den udsendte dagsorden gik EJ videre til næste punkt på dagsordenen.

**402 Orientering fra formanden v/EJ*** EJ fortalte, at han sammen med HSM havde afholdt møde med DIF vedr. sikring af adgang for Anti Doping DK i alle vores foreninger. DVF er tidligere blevet lovet økonomisk støtte til indhentning af aftaler der skulle sikre dette, men DIF havde ved mødet trukket dette tilsagn tilbage. Det var dog lykkedes at få DIF til at se positivt på en mindre bevilling til kørsel for DVF’s breddekonsulent i forbindelse med indhentning af aftaler.Næste skridt er en tilbagemelding fra DIF Jura vedr. korrekt udformning af kontrakt og jurisdiktion i forhold til eventuelle repressalier.
* EJ var bekymret for at vores indestående i Fynske bank oversteg de 750.000,- kr. der lovmæssigt er sikret kontohaver i fald et bankkrak. Han pålagde således HSM, sammen med JN, at finde alternative muligheder for indlån.
* EJ fortalte, at der pt. var meget info. fra DIF’s side om idrættens status i forhold til de udmeldinger vedr. COVID-19, som kommer fra myndigheds side. DIF er – sammen med DGI - meget aktive i forhold til lobbyarbejde for at få åbnet op for aktiviteter. EJ havde dog overfor DIF direktør Morten Mølholm (MM) beklagede det store fokus på store idrætsgrene med professionelle aktører. MM havde dog fremført, at de store forbund var lokomotiver, der i lobbyarbejdet kunne åbne andre dele af idrætten op.

**403 Økonomi og budget v/JN*** HSM havde inden mødet udsendt balance pr. den 31. august. Denne viste et positivt økonomisk resultat! - men på en negativ baggrund. Flere afsatte midler til aktiviteter er således ikke brugt grundet den massive nedlukning af aktiviteter nationalt og internationalt pga. COVID-19. DVF har dog planlagt flere aktiviteter i de sidste måneder af året, hvorfor der må forventes et forøget udgiftsniveau frem mod regnskabsaflæggelsen. Der må dog til trods for dette forventes et positivt resultat for 2020.

**404 Orientering fra udvalg.*** **Eliteudvalg:**ABN fortalte, at der i udvalget var udarbejdet plan for den fremtidige organisering af elitearbejdet, således at der bedre kunne tages hånd om talenterne frem mod landsholdsdeltagelse. Specielt Thomas Holdersen og David Havmand havde været aktive og der påtænkes fremover at blive afviklet flere trænermøder online.Det havde været et problem at landsholdsamlingerne pga. COVID-19 er blevet aflyst i forhold til dialogen med trænere, men dette skulle gerne afhjælpes med onlinemøder.Planen for det fremtidige arbejde i Eliteudvalget skal gennemskrives og så offentliggøres.EJ var enig i ambitionen om at tilrettelægge vejen fra talent til elite bedst muligt! Han fandt, at en sådan organisering også burde indbefatte børne/unge området samt Masters segmentet så der er struktur for alle områder. Han så frem til det udarbejdede organisationspapir.
* ABN fortalte også, at Eliteudvalget har store forhåbninger til samarbejdet med Sportshøjskolen i forbindelse med DVF’s træneruddannelser.
* ABN havde sluttelig en opfordrings til de kommende strategiaftaler om at fokusere på relevante effektmålinger i stedet for rigide antalskrav.
* **Breddeudvalg:**

HSM orienterede på AC’s vegne, at årets Ålholmlejr desværre var aflyst pga. COVID-19. Det er planen at afvikle lejren igen i 2021.* **Aktivitetsudvalg:**Der er nu udarbejdet plan for afvikling af resterende DVF 2020 stævner. ABN efterlyste dog en stævneplan for 2021. Dette vil DL tage fat på, men pointerede, at arbejdet besværliggjordes af, at der endnu ingen udmeldinger er om div. internationale stævner, der skal tages i betragtning i forhold til kvalifikationsfrister. Både DL og ABN var i tvivl om der vil blive afviklet VM senior 2021 eftersom OL er rykket hertil!
* FP har udarbejdet forslag til en stævnepakke med plateau og øvrige rekvisitter til brug for nye DVF klubber ved stævneafvikling. Pakken skulle kunne udlånes eller lejes af klubber, der ikke med egne materialer var i stand til at opfylde de opsatte krav til stævneafvikling. FP mente selv at det - ved selv at konstruere stævneplateau - ville kunne gøres til en overkommelig pris, og sikre præsentable forhold ved stævner. Således var pakken også tiltænkt at indeholde bagvæg til plateau.ABN spurgte til, hvor mange klubber, der reelt ville være interesserede i et sådant tilbud? FP mente nok, at det ville være en hel del.DL spurgte om det var meningen, at der skulle betales leje for lån af pakken? FP var imod dette, da det gjaldt om at få så mange nye klubber som muligt til at afvikle stævner! Bestyrelsen valgte at gå videre med ideen under forudsætning, at der kunne skaffes ekstern finansiering gennem fonde og lign. FP og HSM vil udarbejde mere konkret forslag.
* DVF’s kontor var blevet kontaktet med spørgsmål om resultat fra senior stævne kunne overføres til Masters stævne i fald det er sat til afvikling samme dag og sted. Rent konkret er det tilfældet den 20. sept. i forbindelse med de regionale senior- og mastersmesterskaber. Bestyrelsen var enige i, at et opnået resultat godt kan overføres! Det vil dog kræve, at man er tilmeldt begge stævner.

**405 DVF Rep.møde 2020*** Både EJ, ABN og DL er på valg, og de er alle villige til genvalg ved det udsatte rep.møde den 26. sept. i Odense. AC har meldt ud, at han trækker sig fra bestyrelsesarbejdet, hvorfor posten som breddeudvalgsformand vil være vakant ved mødet!Jabbar Yazdani har meldt sin deltagelse ved Rep.mødet og ønsker at stille op til posten som næstformand for 1 år.EJ kommenterede den manglende deltagelse i bestyrelsesarbejdet, hvor flere poster i DVF’s bestyrelse er vakante. Han lagde op til, at DVF’s organisering måske skulle gennemtænkes, og at der i den forbindelse kunne overvejes at skære antallet af bestyrelsesmøder - og evt. medlemmer – ned, og så i stedet lade en mindre gruppe, som f.eks. et forretningsudvalg, varetage de løbende opgaver.ABN fandt det i så fald vigtigt, at DVF’s udvalg blev bedre fungerende bl.a. også for at få en større synlighed – og bedre promovering af DVF’s aktiviteter og organisationsarbejde.
* Der var pt. ikke kommet så mange tilmeldinger på den udsendte indkaldelse for det udsatte Rep.møde. Bestyrelsen pålagde HSM at udsende reminder og forespørge de tilmeldte ved det udsatte Rep.møde den 16. maj om deres tilmelding stadig var gældende.
* Diverse æresbevisninger blev gennemgået og modtagere fundet. Bestyrelsen besluttede dog at uddele priserne ved DVF’s 75 års Jubilæum lørdag den 3. okt. i stedet for – som sædvanligt – ved DVF’s Rep.møde.

**406 Strategiplan for DVF.*** DVF er blevet indkaldt til opstartsmøde vedr. udarbejdelse af strategiaftaler for 2022-2025 onsdag den 2. sept.. For DVF deltager EJ, FP, HSM og Simon Darville. Her vil de politiske ønsker fra henholdsvis DIF og DVF blive præsenteret, og den fremtidige plan for deadlines gennemgået.ABN påpegede igen vigtigheden af, at der ikke på samme måde som i de nuværende aftaler blev opstillet meget rigide effektmål såsom antal træningslejre mv. Han fandt dem ineffektive og, at de låser forbundet fast i aktiviteter, der måske ikke er de rigtige i en given situation. Bestyrelsen var enig og lagde op til mere generelle effektmål som det rigtige måleredskab for gennemførelse af strategiplaner.
* HSM oplyste, at DIF har pointeret, at der ifm. med udarbejdelse af de kommende strategiaftaler skulle væren en reel politisk forankring. Hvis ikke denne lå i DVF’s bestyrelse skal der udpeges gruppe, der har kompetencer til, på DVF’s vegne, at indgå aftaler.

**407 DVF 75 års jubilæum.*** Bestyrelsen gennemgik status på DVF’s 75 års jubilæum den 3. okt. i København. Der er indgået aftaler om lokale og catering og HSM har overtaget kontakten til Copenhagen Dinner & Steakhouse, der står for mad og drikke.Løfteropvisningen ifm. reception er på plads, og AC har fået lagt gamle vægtløfterfilm på harddisk til afspilning ved reception.Der blev stillet forslag om at finde billeder af gamle koryfæer og få lavet plakater til udsmykning af lokalet. HSM blev pålagt at gennemgå DVF’s arkiver for billeder!

**408 kommende stævner.*** Bestyrelsen diskuterede hvilke retningslinjer i forhold til COVID-19, der skulle meldes ud ifm. afvikling af stævner påsat DVF’s terminsliste. FP havde ifm. med Rust Cup den 1. og 2. aug. 2020 udarbejdet skrivelse med retningslinjer for at leve op til myndigheders anvisninger. På baggrund af disse – og erfaringer fra diplomstævne i IK 99 - blev HSM pålagt at gennemskrive retningslinjer og udsende til klubber samt offentliggøre på DVF’s hjemmeside.
* DL gennemgik datoer for kommende stævner. Der blev ikke påsat deltagere fra bestyrelsen. Stævnerne er;
* Øst B-mesterskaber i AK Viking, Kastrup d. 5/9.
* Vest B-mesterskaber i VK Heden, Herning d. 5/9.
* Øst Ung/Jun i AK Atlas, Slagelse d. 19/9.
* Vest Ung/Jun i Aarhus CVL, Aarhus d. 19/9.
* Øst Senior/Masters i AK Atlas, Slagelse d. 20/9.
* Vest Senior/Masters i AK Jyden, Aalborg d. 20/9.
* DM Junior i VK Esbern Snare, Kalundborg d. 24/10.

**409 Eventuelt.*** Der var intet til punktet.

**Næste bestyrelsesmøde:** Der vil blive afviklet kort møde ifm. DVF’s Rep.møde den 26. sept. i Odense.Ref. Henrik Schou Madsen | HSMJNDLFPHSMHSMEJFPHSMHSMHSM |